
66 DR 31.3.2011 

 
(iv) sebanyak RM2,731,200 untuk membiayai perolehan dua unit 

pencetak Toppan E200 bertujuan untuk mempercepatkan 
pengeluaran pasport; dan 

(v) RM1,226,000 yang diperlukan bagi kegunaan kawalan 
keselamatan dan ketenteraman awam sempena Pilihan Raya 
Kecil Sibu pada 2010. 

 

[Timbalan Yang di-Pertua (Datuk Dr. Wan Junaidi bin Tuanku Jaafar) 
mempengerusikan Jawatankuasa] 

 

 Tuan Pengerusi, seterusnya bagi menjawab perkara-perkara yang ditimbulkan 
oleh Ahli-ahli Yang Berhormat, saya ingin menjelaskan bahawa saya hanya akan menjawab 
kepada Ahli-ahli Yang Berhormat yang membahaskan butiran-butiran yang ada kaitan 
seperti mana yang telah saya nyatakan, berkaitan dengan kegunaan peruntukan-
peruntukan yang saya telah senaraikan tadi iaitu seperti mana dalam buku Anggaran 
Perbelanjaan Mengurus Tambahan. Ia merupakan khusus butiran-butirannya. Akan tetapi 
ada juga di antara Ahli-ahli Yang Berhormat yang terkeluar daripada tajuk. Jadi yang 
terkeluar itu saya tidak akan menjawab. 

Pertamanya saya ingin menyentuh berkaitan dengan isu yang dibangkitkan oleh 
Yang Berhormat Sibuti yang mana beliau menyatakan bahawa daripada segi tugasan Rela 
yang memang banyak dilakukan di peringkat luar bandar yang mana mencadangkan 
supaya mereka ini diberikan elaun. Walaupun dari segi konsepnya bahawa Rela ini adalah 
merupakan pasukan sukarelawan dan bagi pihak kerajaan memanglah kita hendak 
mempertingkatkan semangat kesukarelawan di antara masyarakat kita, apatah lagi dalam 
keadaan yang lebih moden hari ini yang kita lihat dari segi semangat kesukarelawan di 
antara masyarakat kita berkurangan.  

Jadi apa yang kita laksanakan pada hari ini dengan adanya pasukan-pasukan 
seperti Rela dan juga pasukan JPAM ataupun Jabatan Pertahanan Awam, maka apa yang 
kita hendak lihatlah supaya semangat sukarelawan ini dapat kita tanamkan di kalangan 
masyarakat kita. Jadi itu sebab walaupun semangat sukarelawan yang kita hendak 
menanamkan kepada rakyat kita tetapi dalam kerja-kerja yang dilaksanakan secara rasmi, 
mereka dibayar elaun dengan jumlah-jumlah yang tertentu yang ditetapkan oleh kerajaan. 
Jadi memang ada peruntukan elaun yang diberi kepada mereka.  

Begitu juga daripada segi latihan, bahawa anggota-anggota Rela yang diambil, 
mereka diberi latihan kerana kita memang mewujudkan beberapa pusat latihan mengikut 
zon-zon – zon utara, zon selatan, zon Sabah – yang mana di pusat-pusat latihan ini kita 
memberikan latihan, umpamanya dalam kawad untuk menanamkan semangat disiplin di 
antara mereka. Di samping itu juga, seperti mana yang dicadangkan oleh Yang Berhormat 
Sibuti tadi berkaitan latihan senjata, mereka juga diberikan latihan menggunakan senjata. 
Jadi memang latihan-latihan diberikan kepada mereka ini.  

Berkaitan dengan pegawai polis wanita yang ditimbulkan oleh Yang Berhormat 
Sibuti yang mana supaya anggota polis wanita juga diberikan latihan dalam 
mempertahankan diri. Apa yang harus saya terangkan untuk makluman Yang Berhormat 
dalam Dewan yang mulia ini berkaitan latihan yang dilaksanakan di pusat latihan bagi 
anggota-anggota polis ini, ianya tidak ada beza di antara anggota polis rekrut wanita 
ataupun lelaki. Mereka sama. Segala pendedahan-pendedahan diberikan kepada mereka 
ini termasuklah latihan dalam mempertahankan diri. Jadi itu tidak ada masalah, memang 
ada. 

Sehubungan dengan isu yang ditimbulkan oleh Yang Berhormat Kubang Kerian, 
pertama, adalah berkaitan dengan pengambilan anggota baru ini yang mana Yang 
Berhormat telah menimbulkan bahawa program latihan yang dilaksanakan selama tiga 
bulan ini, yang mana Yang Berhormat mengatakan daripada segi efficiency terjejas.  



(iv) sebanyak RM2,731,200 untuk membiayai perolehan dua unit pencetak Toppan E200 bertujuan untuk mempercepatkan pengeluaran pasport; dan (v) RM1,226,000 yang diperlukan bagi kegunaan kawalan keselamatan dan ketenteraman awam sempena Pilihan Raya Kecil Sibu pada 2010. [Timbalan Yang di-Pertua (Datuk Dr. Wan Junaidi bin Tuanku Jaafar) mempengerusikan Jawatankuasa]. Tuan Pengerusi, seterusnya bagi menjawab perkara-perkara yang ditimbulkan oleh Ahli-ahli Yang Berhormat, saya ingin menjelaskan bahawa saya hanya akan menjawab kepada Ahli-ahli Yang Berhormat yang membahaskan butiran-butiran yang ada kaitan seperti mana yang telah saya nyatakan, berkaitan dengan kegunaan peruntukan- peruntukan yang saya telah senaraikan tadi iaitu seperti mana dalam buku Anggaran Perbelanjaan Mengurus Tambahan. Ia merupakan khusus butiran-butirannya. Akan tetapi ada juga di antara Ahli-ahli Yang Berhormat yang terkeluar daripada tajuk. Jadi yang terkeluar itu saya tidak akan menjawab. Pertamanya saya ingin menyentuh berkaitan dengan isu yang dibangkitkan oleh Yang Berhormat Sibuti yang mana beliau menyatakan bahawa daripada segi tugasan Rela yang memang banyak dilakukan di peringkat luar bandar yang mana mencadangkan supaya mereka ini diberikan elaun. Walaupun dari segi konsepnya bahawa Rela ini adalah merupakan pasukan sukarelawan dan bagi pihak kerajaan memanglah kita hendak mempertingkatkan semangat kesukarelawan di antara masyarakat kita, apatah lagi dalam keadaan yang lebih moden hari ini yang kita lihat dari segi semangat kesukarelawan di antara masyarakat kita berkurangan. Jadi apa yang kita laksanakan pada hari ini dengan adanya pasukan-pasukan seperti Rela dan juga pasukan JPAM ataupun Jabatan Pertahanan Awam, maka apa yang kita hendak lihatlah supaya semangat sukarelawan ini dapat kita tanamkan di kalangan masyarakat kita. Jadi itu sebab walaupun semangat sukarelawan yang kita hendak menanamkan kepada rakyat kita tetapi dalam kerja-kerja yang dilaksanakan secara rasmi, mereka dibayar elaun dengan jumlah-jumlah yang tertentu yang ditetapkan oleh kerajaan. Jadi memang ada peruntukan elaun yang diberi kepada mereka. Begitu juga daripada segi latihan, bahawa anggota-anggota Rela yang diambil, mereka diberi latihan kerana kita memang mewujudkan beberapa pusat latihan mengikut zon-zon- zon utara, zon selatan, zon Sabah- yang mana di pusat-pusat latihan ini kita memberikan latihan, umpamanya dalam kawad untuk menanamkan semangat disiplin di antara mereka. Di samping itu juga, seperti mana yang dicadangkan oleh Yang Berhormat Sibuti tadi berkaitan latihan senjata, mereka juga diberikan latihan menggunakan senjata. Jadi memang latihan-latihan diberikan kepada mereka ini. Berkaitan dengan pegawai polis wanita yang ditimbulkan oleh Yang Berhormat Sibuti yang mana supaya anggota polis wanita juga diberikan latihan dalam mempertahankan diri. Apa yang harus saya terangkan untuk makluman Yang Berhormat dalam Dewan yang mulia ini berkaitan latihan yang dilaksanakan di pusat latihan bagi anggota-anggota polis ini, ianya tidak ada beza di antara anggota polis rekrut wanita ataupun lelaki. Mereka sama. Segala pendedahan-pendedahan diberikan kepada mereka ini termasuklah latihan dalam mempertahankan diri. Jadi itu tidak ada masalah, memang ada. Sehubungan dengan isu yang ditimbulkan oleh Yang Berhormat Kubang Kerian, pertama, adalah berkaitan dengan pengambilan anggota baru ini yang mana Yang Berhormat telah menimbulkan bahawa program latihan yang dilaksanakan selama tiga bulan ini, yang mana Yang Berhormat mengatakan daripada segi efficiency terjejas.